rejauldu/bengali-wikipedia huggingface dataset:
স্বাগতম! উইকিপ্রকল্প নারীবাদ! পাতায় স্বাগতম। এই প্রকল্প পাতার মূল উদ্দেশ্য হল উইকিপিডিয়ায় নারীবাদ বিষয়ক নিবন্ধসমূহের মানোন্নয়নে কাজ করা। উইকিপ্রকল্প নারী পাতা সকল নারী-পুরুষ নির্বিশেষে সকলকে একত্রে উইকিপিডিয়ায় নারী বিষয়ক বিষয়বস্তুসমূহ নিয়ে আলোচনা ও তা নিয়ে কাজ করতে অনুপ্রাণিত করবে। আমরা আপনাকে এই প্রকল্পে কাজ করার জন্য স্বাগতম জানাচ্ছি।  left|thumb|239px|২০১৩ নারী শিল্পকলা এডিটাথনে অংশগ্রহণকারীগণ, ওয়াশিংটন ডিসি।  ভূমিকা এই প্রকল্পে নারীবাদ সম্পর্কিত বিষয়গুলো তুলে ধরার প্রয়াস থাকবে। নারিবাদী তাত্ত্বিক, লেখক, নারীবাদের দার্শনিক ভিত্তি নিয়ে নিবন্ধ রচনা করাই এই প্রকল্পের উদ্দেশ্য।   যুক্ত হোন আপনি যা করতে পারেন, লেখনী যারা লিখতে পছন্দ করেন, তারা নতুন নিবন্ধ শুরু, নিবন্ধ সম্প্রসারণ ও নিবন্ধের মানোন্নয়নে কাজ করতে পারেন।  লেখনী-ব্যতীত লেখনী ব্যতীত আপনি বিভিন্ন নিবন্ধে "ট্যাগ" যুক্ত করতে পারেন, নিবন্ধ মূল্যায়ন করে আলাপ পাতায় গুণমান যোগ করতে পারেন, বিষয়শ্রেণীকরণ করতে পারেন, কিংবা নির্ভরযোগ্য তথ্যসূত্র যোগ করতে পারেন।  প্রশ্ন? যদি সম্পাদনা নিয়ে আপনার কোন প্রশ্ন থেকে থাকে, তবে সংশ্লিষ্ট আলাপ পাতায় বার্তা দিতে পারেন।  প্রকল্পের সংগঠন সদস্য  বিভাগ  বিষয়শ্রেণী  টেম্পলেট      বিষয়শ্রেণী:সক্রিয় উইকিপ্রকল্প
পশ্চিম চালুক্য সাম্রাজ্যের বিশিষ্ট কন্নড় কবি ও সাহিত্যিক (৯৭৩-১২০০ খ্রিস্টাব্দ)রন্ন ৯৮২নেমিচন্দ্র৯৯০মনসিজ দশম শতাব্দীচন্দ্রভট্ট দশম শতাব্দীমদীরাজদশম শতাব্দীকবিতাবিলাসদশম শতাব্দীকন্নময়্যদশম শতাব্দীজয়কীর্তি১০০০চন্দ্ররাজ১০২৫দুর্গসিংহ ১০৩১দ্বিতীয় চাবুণ্ডরায়১০২৫শ্রীধরাচার্য১০৪৯দ্বিতীয় নাগবর্মা ১০৪২শান্তিনাথ১০৬৮গুণচন্দ্র১০৭০নাগবর্মাচার্য১০৭০হরিবর্মা১০৭০নারায়ণ দেবএকাদশ শতাব্দীগুণবর্মা১০৭০-১১০০নয়সেন১১১২কোন্ডাগোলি কেশীরাজ১১২০রাজকুমার কীর্তিবর্মা১১২৫ব্রহ্মশিব১১২৫কর্ণপার্য১১৪৫ জগদ্দল সোমনাথ১১৫০কয়েকজন বিশিষ্ট কন্নড় ‘বচন’ কবি (তিন শতাধিক কবির মধ্যে থেকে) (খ্রিস্টীয় একাদশ-দ্বাদশ শতাব্দী) মদর চেন্নইয়াএকাদশ শতাব্দীদোহর কক্কইয়াএকাদশ শতাব্দীদেবর দেসিমাইয়া১০৪০দুগ্গলে১০৪০অল্লম প্রভু১১৬০বসব১১৬০অক্ক মহাদেবী১১৬০গঙ্গাম্বিকে১১৬০নীলাম্বিকে১১৬০নাগলম্বিকে১১৬০চেন্নবসব১১৬০সিদ্ধরাম১১৬০মদিবল মচয়্য১১৬০অম্বিগেরে চৌদিয়া১১৬০মদর ধুলিয়া১১৬০হেন্দদ মারিয়া১১৬০তুরুগাহি রমন্ন১১৬০কন্নড়ি রেম্মিতন্ডে১১৬০রেবন্ন সিদ্ধ১১৬০উরিলিঙ্গ পেড্ডি১১৮০বহুরূপী চৌদাইয়াএকাদশ-দ্বাদশ শতাব্দীসত্যক্ক১১৬০অমুগে রয়ম্ম১১৬০কেদিবে রেমব্ব১১৬০মুকতয়ক্ক১১৬০রাজকুমারী বোনতা দেবী১১৬০
রোহিত বনসাল হলেন একজন ভারতীয় উদ্যোক্তা, ই-কমার্স কোম্পানি স্ন্যাপডিলের সহ-প্রতিষ্ঠাতা এবং প্রধান নির্বাহী কর্মকর্তা (সিওও)।    জীবনের প্রথমার্ধ  বনসাল ভারতের পাঞ্জাবের মালুতে জন্মগ্রহণ করেন।  তিনি দিল্লি পাবলিক স্কুল (ডিপিএস) নতুন দিল্লিতে তার স্কুল শিক্ষা শেষ করেন এবং ইন্ডিয়ান ইনস্টিটিউট অফ টেকনোলজি নিউ দিল্লি থেকে ইঞ্জিনিয়ারিংয়ে স্নাতক ডিগ্রি লাভ করেন।    স্ন্যাপডিল  বানসাল তার স্কুল কুণাল বাহলের সাথে ৪ ফেব্রুয়ারি, ২০১০-এ স্ন্যাপডিলের প্রতিষ্ঠা করেন।  ২০২০ সালের ফেব্রুয়ারিতে, স্ন্যাপডিল একটি স্টার্টআপ সানফি-এ বিনিয়োগ করেছিল যেটি মহিলা স্বাস্থ্যবিধি পণ্যগুলি নিয়ে সাথে কাজ করে। এটি ওলা, বিরা, রেজোরপে, বিয়ারডোতেও বিনিয়োগ করেছে।    পুরস্কার ও স্বীকৃতি    ২০১৪ বর্ষসেরা বিএমএ উদ্যোক্তা   ইটি ভারতের শীর্ষ ৫০ উদ্যোক্তা ২০১৪   ইওয়াই বর্ষসেরা উদ্যোক্তা - স্টার্টআপ ২০১৪    পরিবার  তার বাবা একজন শস্য ব্যবসায়ী এবং মা ছিলেন একজন গৃহিণী।  বনসাল পারুলকে বিয়ে করেন, যিনি একজন স্থপতি। তার দুই সন্তান রয়েছে।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নয়াদিল্লির ব্যক্তি বিষয়শ্রেণী:দিল্লির ব্যবসায়ী বিষয়শ্রেণী:আইআইটি দিল্লির প্রাক্তন শিক্ষার্থী
মাহেস (বানানান্তরে মিহোস, মিয়সিস, মিওস, মাইহেস; গ্রিক: Μαχές, Μιχός, Μίυσις, Μίος, or Μάιχες) ছিলেন প্রাচীন মিশরীয় ধর্মের এক সিংহমুণ্ড-বিশিষ্ট যুদ্ধ দেবতা। তাঁর নামের অর্থ হল "যিনি তাঁর [স্ত্রীর] প্রতি বিশ্বস্ত"। তাঁকে সৃষ্টিকর্তা দেবতা প্‌তাহ এবং এক বিড়ালমুখী দেবীর (নিম্ন মিশরে বাস্ত অথবা উচ্চ মিশরে সেখমেত) পুত্র মনে করা হয়। তাঁর স্বভাব ছিল তাঁর মায়ের অনুরূপ। মাহেস ছিলেন যুদ্ধ, রক্ষা ও আবহাওয়া এবং সেই সঙ্গে ছুরি, পদ্ম ও বন্দী ভক্ষণের দেবতা। মাহেস ক্লাটের কেন্দ্র ছিল তারেমু ও পের-বাস্ত। উল্লেখ্য এই দু’টি কেন্দ্র ছিল যথাক্রমে সেখমেত ও বাস্ত কাল্টের কেন্দ্র।  উৎস মাহেসের প্রথম নথিবদ্ধ উল্লেখটি নতুন রাজ্যের সমসাময়িক। কোনও কোনও মিশরতত্ত্ববিদের মতে মাহেস বিদেশি উৎস-সম্ভূত এক দেবতা;Walter Yust ed., Encyclopædia Britannica: A New Survey of Universal Knowledge, 1956, p.54 বাস্তবিকই এমন প্রমাণ পাওয়া যায় যে, তিনি নুবিয়া ও মিশরের পশ্চিম মরুভূমিতে পূজিতা সিঙ্ঘ-দেবতা আপেদেমাকের অনুরূপ।  মনে করা হত যে, মাসের পিতা রা এবং মাতা বিড়ালমুখী দেবী বাস্তেত বা অপর বিড়ালমুখী দেবী সেখমেত। কোনও কোনও ক্ষেত্রে তাঁকে ও সেখমেতের অপর পুত্র নেফারতুমকে অভিন্নও মনে করা হত। কথিত ছিল যে, রা-র রাত্রিকালীন যাত্রার সময় মাহেস রা-র প্রধান শত্রু আপেপ নামক সর্পের বিরুদ্ধে যুদ্ধ করেছিলেন।Wilkinson, Richard H. (2003). The Complete Gods and Goddesses of Ancient Egypt. Thames & Hudson. pp. 178–179  বিড়ালমুখী দেবীদের অত্যন্ত শক্তিশালী মনে করা হত বলে তাঁদের যুক্ত করা হত ফ্যারাওদের সঙ্গে। এই দেবীদের মিশরের পৃষ্ঠপোষকের স্থান দেওয়া হয়। পুরুষ সিংহ চিত্রলিপিগুলি ব্যবহৃত হত "রাজপুত্র", "মাস্তুলশীর্ষ", "শক্তি" ও "ক্ষমতা" অর্থে।  নাম মাহেসের নামটি শুরু হয় পুংলিঙ্গ-বাচক সিংহের চিত্রলিপি দিয়ে। যদিও পৃথকভাবে এই চিত্রলিপিটির অপর অর্থ "(যিনি পারেন) সামনে দেখতে"। মাহেসের উপাধিগুলির অন্যতম "হত্যাকাণ্ডের প্রভু",The epithet was used for many Egyptian gods: Thoth (cf. Erik Hornung, The Secret Lore of Egypt: Its Impact on the West, 2001, p.6), Wepwawet (cf. Egypt: Temple of the Whole World : Studies in Honour of Jan Assmann, Brill 2003, , p.106), Set (cf. Homer William Smith, Man and His Gods, 1952 p.20) etc. "ছুরিকার অধিকারী" বা "ছুরিকা-ব্যবহারকারী" ও "অরুণবর্ণ প্রভু"।  বিবরণ মাহেস চিত্রিত হতেন সিংহমুণ্ড-বিশিষ্ট এক মানুষের মূর্তিতে। কোনও কোনও ক্ষেত্রে তাঁর হাতে থাকত একটি ছুরি বা পদ্ম ফুলের গুচ্ছ। পদ্ম ফুল তাঁর সঙ্গে নেফারতুমের যোগসূত্র নির্দেশ করে। কারণ নেফারতুমেরও প্রতীক ছিল পদ্ম।  পবিত্র পশু thumb|upright|সিংহমুণ্ড মাহেসের মূর্তি (খ্রিস্টপূর্ব ৬৬৪-৫২৫ অব্দ), প্রাকৃতিক ইতিহাস জাদুঘর (ভিয়েনা) তারেমুতে মাহেসের প্রতি উৎসর্গিত মন্দিরে পোষা সিংহ রাখা হত। সেখানে বাস্ত/সেখমেতও পূজিত হতেন। বাস্তের মন্দিরের পাশেই গড়ে উঠেছিল মাহেসের মন্দির।  প্রাচীন গ্রিক ঐতিহাসিক এইলিয়ানাস লিখেছিলেন: "মিশরে ওরা সিংহদের পূজা করে এবং সেখানে সিংহদের নামে একটি শহরও আছে। (...) সিঙ্ঘদের মন্দির ও অনেক জায়গা আছে, সেখানে তারা ঘুরে বেড়ায়; প্রতিদিন তাদের বৃষমাংস সরবরাহ করা হয় (...) এবং মিশরীয় ভাষায় গান শুনতে শুনতে সিংহেরা খায়।" এইভাবেই শহরটির গ্রিক নাম লিয়েন্টোপোলিস-এর উদ্ভব ঘটে।  তথ্যসূত্র  বহিঃসংযোগ   Caroline Seawright, Maahes, God of War and Protection, The Leonine Lord of Slaughter...   বিষয়শ্রেণী:মিশরীয় দেবতা বিষয়শ্রেণী:যুদ্ধ দেবতা বিষয়শ্রেণী:আকাশ ও আবহাওয়ার দেবতা বিষয়শ্রেণী:পশু দেবতা বিষয়শ্রেণী:রক্ষক দেবতা বিষয়শ্রেণী:পৌরাণিক সিংহ
অনন্ত চক্রবর্তী(১৯০১-১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বাঙালি বিপ্লবী।   জন্ম ও শিক্ষাজীবন  অনন্তকুমার চক্রবর্তী (১৯০১-১৯৭৯) অবিভক্ত বাংলার বরিশাল জেলার বাবুগঞ্জ উপজেলার রাকুদিয়া গ্রামে জন্মগ্রহণ করেন। স্কুলের ছাত্র থাকাকালীন তিনি বরিশালে বিপ্লবী কর্মকাণ্ডের কেন্দ্র সতীশচন্দ্র মুখোপাধ্যায়ের (স্বামী প্রজ্ঞান সরস্বতী) শঙ্কর মঠে যোগ দেন। পরে তিনি যুগান্তর গোষ্ঠীর সদস্য হন এবং ফরিদপুর জেলার দৌলতপুরে সত্যাশ্রম নামে একটি ধর্মীয় সংগঠনে স্থানান্তরিত হন। এখানে তিনি সূর্য সেনের সাথে দেখা করেছিলেন, যিনি ততদিনে জাতির সেবায় তাকে উৎসর্গ করার জন্য শিক্ষকতা থেকে পদত্যাগ করেছিলেন। অনন্তকুমার তাঁর পিছু পিছু কলকাতায় আসেন এবং মাস্টারদা সূর্যসেন ও অন্যান্যদের পরিচালিত চট্টগ্রাম-ভিত্তিক গুপ্ত সমিতি রেড বেঙ্গল পার্টির নীরব সদস্য হিসাবে কাজ করার জন্য একটি এতিমখানায় যোগ দেন। ১৯২০-এর দশকের মাঝামাঝি সময়ে গান্ধীর অহিংস আন্দোলনের আকস্মিক অবসানের পর বাংলায় বিপ্লবী তৎপরতা বৃদ্ধি পায়।   বিপ্লবী কর্মজীবন  যুগান্তর গোষ্ঠীর সঙ্গে মিলে রেড বেঙ্গল পার্টি তাদের দক্ষিণেশ্বর ও শোভাবাজার আস্তানা থেকে অস্ত্র ও গোলাবারুদ সংগ্রহের কাজ করে। এসবের সঙ্গে যুক্ত হয়ে অনন্তকুমার ও প্রমোদ রঞ্জন চৌধুরী ১৯২৫ সালের ১০ নভেম্বর ভোরে শোভাবাজার থেকে বোমা তৈরির উপকরণ, রাসায়নিক ও সাহিত্যসহ গ্রেপ্তার করা হয়। বিশেষ ট্রাইব্যুনাল (১৫ জানুয়ারি ১৯২৬) পাঁচ বছরের সশ্রম কারাদণ্ডে দণ্ডিত হয়। দক্ষিণেশ্বর বোমা মামলায় অন্যান্য দোষীদের সঙ্গে আলিপুর সেন্ট্রাল জেলে বন্দি অনন্তকুমার জেলের অভ্যন্তরে গোয়েন্দা অফিসার ভূপেন্দ্রনাথ চট্টোপাধ্যায়ের হত্যাকাণ্ডে অংশ নিয়েছিলেন (২৮ মে ১৯২৬)। দশ দোষীর মধ্যে তিনজনকে মৃত্যুদণ্ড দেওয়া হয়েছিল এবং অনন্তকুমার এবং বাকিদের যাবজ্জীবন কারাদণ্ড দেওয়া হয়েছিল। তাদের প্রথমে মান্দালয় কারাগারে এবং পরে ১৯৩৩ সালে সেলুলার জেলে পাঠানো হয়।   আন্দামানে বহু বছর  ১৯৩৩ সালে অনন্তকে ৫ বছরের সশ্রম কারাদণ্ড দেওয়া হয় এবং আন্দামানের সেলুলার জেলে পাঠানো হয়। জুলাই মাসে ৩৭ দিনের জন্য দ্বিতীয় অনশনে যোগ দেন তিনি। ১৯৩৯ সালে তিনি মুক্তি পান। মোট কারাদণ্ডের মেয়াদ ছিল ৫ বছরের বেশি।  তথ্যসূত্র    বহিঃসংযোগ   ভারতীয় জাতীয় কংগ্রেস, ইতিহাস   বিষয়শ্রেণী:১৯০১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৯-এ মৃত্যু বিষয়শ্রেণী:বাবুগঞ্জ উপজেলার ব্যক্তি বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:বরিশাল জেলার সক্রিয়কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় জাতীয়তাবাদ বিষয়শ্রেণী:বাঙালি বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় স্বাধীনতা কর্মী
বাটানগর উড়ালপুল বা সম্প্রীতি উড়ালপুল হল কলকাতার দক্ষিণ শহরতলি এলাকার একটি উড়ালপুল। দুই লেনের উড়ালপুলের মোট দৈর্ঘ্য ৭.৫ কিলোমিটার ও চওড়া ১৫ ফুট যা রাজ্যের দীর্ঘতম উড়ালপুল। উড়ালপুলটি জিনঞ্জিরা বাজারের সঙ্গে বাটানগরকে যুক্ত করে।  ইতিহাস মূল কলকাতার সঙ্গে বাটানগর ও বজবজকে যুক্তকারী বজবজ ট্রাঙ্ক রোড প্রয়োজনের তুলনায় সংকীর্ণ ফলে এই সড়কটিতে সব সময় যানজট লেগে থাকত। এই সমস্যা সমাধানের জন্য বাটানগর উড়ালপুল নির্মাণের কথা ভাবা হয়। নির্মাণের কথা ঘোষণা হয় ২০১৪ সালে। সরকারি তথ্য অনুযায়ী, ২০১১ সালে তৎকালীন জওহরলাল নেহেরু জাতীয় নগর নবায়ন মিশন-এ(বর্তমান অটল নবায়ন ও নগর রূপান্তরণ মিশন) এই উড়ালপুল তৈরির অনুমোদন দেয় কেন্দ্র এবং ২০১৫-য় নির্মাণের কাজ শুরু হয়। উড়ালপুলটি নির্মাণের দরপত্র গ্রহণ করার পরে, এল অ্যান্ড টি কোম্পানি উড়ালপুলটির নির্মাণের কাজে নিযুক্ত হয়। এর নির্মাণ খরচ ধরা হয় ২৫৫ কোটি টাকা। যার মধ্য ৮৬.৮ কোটি টাকা দেবে কেন্দ্র সরকার ও বাকি টাকা দেবে নির্মাণ সংস্থা। অক্টোবর ২০১৮ সালে উড়ালপুলের নির্মাণ কাজ শেষ হহয়। তবে উড়ালপুলের নির্মাণে মোট খরচ হয় ৩৩০ কোটি টাকা। উড়ালপুল নির্মাণের সঙ্গে সঙ্গে উড়ালপুলের নিচের বজবজ ট্রাঙ্ক রোড চওড়া করা হবে ও এর সৌন্দর্যয়ায়ন করা হবে।  ১১ জানুয়ারী ২০১৯ সালে মমতা বন্দ্যোপাধ্যায় উড়ালপুলের উদ্বোধন করেন।  গুরুত্ব মহেশতলা, বাটানগর, বজবজ, পূজালি প্রভৃতি এলাকার মানুষের কাছে এই উড়ালপুলের গুরুত্ব অপরিসীম। এর নির্মাণ শেষ হলে এই এলাকার ১৫ লক্ষ মানুষ সহজে কলকাতা যাতায়াত করতে পারবে ও যাতায়াতের সময় কমবে। এলাকার যানজট কমবে। তথ্যসূত্র   Decks cleared for Batanagar flyover| Times of India.১৭ জানুয়ারী ২০১৪।  বিষয়শ্রেণী:কলকাতার উড়ালসেতু বিষয়শ্রেণী:২০১৮-এ পশ্চিমবঙ্গে প্রতিষ্ঠিত বিষয়শ্রেণী:কলকাতার সেতু বিষয়শ্রেণী:২০১৮-এ সম্পন্ন সেতু
আলফাফা কমিউনিটি (ইংরেজি: Alfafaa Community) একটি সামাজিক যোগাযোগ মাধ্যম, যা ২০২১ সালের জুলাই মাসে চালু হয়। প্ল্যাটফর্মটি মুসলিম ব্যবহারকারীদের জন্য কনটেন্ট শেয়ারিং ও পারস্পরিক যোগাযোগের উদ্দেশ্যে তৈরি করা হয়েছে।https://www.jugantor.com/social-media/985010https://www.bvnews24.com/religion/news/84829   ইতিহাস  আলফাফা কমিউনিটি চালু হয় ২৩ জুলাই ২০২১ সালে। সংবাদমাধ্যমের প্রতিবেদন অনুসারে এটি একটি বিকল্প সামাজিক যোগাযোগ মাধ্যম হিসেবে আত্মপ্রকাশ করে, যেখানে ধর্মীয় বিদ্বেষমূলক ও অশালীন কনটেন্ট সীমিত করার ব্যবস্থা রাখা হয়েছে।https://www.somoynews.tv/news/2023-11-05/D1G8B9L8   বৈশিষ্ট্য    ইসলামিক অভিব্যক্তি-ভিত্তিক প্রতিক্রিয়া (যেমন: আলহামদুলিল্লাহ, মাশাআল্লাহ, আস্তাগফিরুল্লাহ)  ব্লগ ও কনটেন্ট শেয়ার করার সুবিধা  প্রোফাইল তৈরি ও চাকরির সুযোগ সম্পর্কিত ফিচার  ব্যবসা ও সেবার তালিকা প্রকাশের ব্যবস্থা  মোবাইল অ্যাপ: “Alfafaa Community” ও “Alfafaa Connect”https://www.bvnews24.com/information-technology/news/182904   কনটেন্ট নিয়ন্ত্রণ  সংবাদ প্রতিবেদন অনুযায়ী, প্ল্যাটফর্মটিতে কনটেন্ট নিয়ন্ত্রণের জন্য বাংলা ও ইংরেজি কীওয়ার্ড ফিল্টার এবং কৃত্রিম বুদ্ধিমত্তা-ভিত্তিক প্রযুক্তি ব্যবহৃত হয়। এর মাধ্যমে অশ্লীল বা অনুপযুক্ত ভাষা শনাক্ত করে মুছে ফেলার ব্যবস্থা রয়েছে। ব্যবহারকারীরা অনুপযুক্ত কনটেন্ট রিপোর্ট করার সুযোগও পান।https://www.gonokantho.com/details.php?id=87436   ব্যবহার  আলফাফা কমিউনিটি বাংলাদেশসহ দক্ষিণ এশিয়া ও মধ্যপ্রাচ্যের কিছু দেশে ব্যবহৃত হচ্ছে। সংবাদ প্রতিবেদনগুলোতে একে বিশেষভাবে তরুণ ব্যবহারকারী ও ইসলামিক উদ্যোক্তাদের মধ্যে প্রচলিত বলে উল্লেখ করা হয়েছে।https://www.dailynayadiganta.com/science-tech/753573/https://www.dailyjanakantha.com/international/news/779440https://www.news24bd.tv/details/120644https://www.jaijaidinbd.com/feature/science-and-technology/249625   উল্লিখিত উৎস
মুর্তজা ওয়াহাব একজন পাকিস্তানি রাজনীতিবিদ যিনি আইন, দুর্নীতি দমন সংস্থাপন এবং তথ্য সম্পর্কিত সিন্ধু মুখ্যমন্ত্রীর বর্তমান উপদেষ্টা। তিনি আগস্ট ২০১৭ থেকে মার্চ ২০১৮ পর্যন্ত পাকিস্তানের সিনেটের সদস্য ছিলেন।   রাজনৈতিক জীবন  ৩০ এপ্রিল ২০১৫-এ, তাকে মুখ্যমন্ত্রী সৈয়দ মুরাদ আলী শাহের প্রাদেশিক সিন্ধু মন্ত্রিসভায় অন্তর্ভুক্ত করা হয় এবং তিনি আইন সম্পর্কিত মুখ্যমন্ত্রীর উপদেষ্টা হিসাবে নিযুক্ত হন।  ২১ মে ২০১৫-তে তাকে মন্ত্রীর মর্যাদা দেওয়া হয়।   সিন্ধু হাইকোর্টে মুখ্যমন্ত্রীর উপদেষ্টা হিসাবে ওহাবকে নিয়োগ এবং ওহাবকে মন্ত্রীর পদমর্যাদা দেওয়ার চ্যালেঞ্জ জানিয়ে একটি আবেদন করা হয়েছিল। আবেদনকারী যুক্তি দিয়েছিলেন যে ওহাব ২০১০ সালের জুনে সিন্ধু হাইকোর্টের আইনজীবী হয়েছিলেন এবং তার ফলে মাত্র ছয় বছরের অভিজ্ঞতা রয়েছে। আবেদনকারীর করাচির আইন কলেজের গভর্নর বোর্ডের চেয়ারম্যান হিসাবে ওহাবকে নিয়োগের বিষয়টিও চ্যালেঞ্জ জানিয়ে তিনি বলেছিলেন যে কেবল এই পদের জন্য প্রাদেশিক শিক্ষামন্ত্রী বা করাচি বিশ্ববিদ্যালয়ের উপাচার্যকে নিয়োগ দেওয়া যেতে পারে।   ২২ নভেম্বর ২০১৬-তে সিন্ধুর হাইকোর্ট সিন্ধুর মুখ্যমন্ত্রীর উপদেষ্টা হিসাবে তাঁর নিয়োগকে অবৈধ ঘোষণা করে। আদালত করাচির আইন কলেজগুলোর গভর্নর বোর্ডের সভাপতিত্ব বাতিলও করেছিলেন।   তিনি ১৫ আগস্ট ২০১৭-তে পাকিস্তান পিপলস পার্টির (পিপিপি) প্রার্থী হিসাবে বিনা প্রতিদ্বন্দ্বিতায় পাকিস্তানের সিনেটে নির্বাচিত হয়েছিলেন। সাইদ গনির পদত্যাগের পর আসনটি শূন্য হয়ে পড়েছিল।  তাঁর সেনেটের সদস্যপদ ১১ মার্চ ২০১৮ এ শেষ হওয়ার কথা ছিল।   তিনি ২০১৮ সালের পাকিস্তানের সাধারণ নির্বাচনে পিএস-১১১ (করাচি দক্ষিণ-ভি) আসনের পিপিপির প্রার্থী হিসাবে সিন্ধুর প্রাদেশিক পরিষদের আসনের হয়ে দৌড়েছিলেন তবে তিনি ব্যর্থ হন।  তিনি ৮,৫০২ ভোট পেয়ে ইমরান ইসমাইলের কাছে আসনটি হারিয়েছেন।   ১৯ আগস্ট ২০১৮ এ, তাকে মুখ্যমন্ত্রী সৈয়দ মুরাদ আলী শাহের প্রাদেশিক সিন্ধু মন্ত্রিসভায় অন্তর্ভুক্ত করা হয়।  ২১ শে আগস্ট তিনি আইন ও দুর্নীতি দমন সংস্থা বিষয়ক মুখ্যমন্ত্রীর উপদেষ্টা হিসাবে নিযুক্ত হন।  ৫ সেপ্টেম্বর ২০১৮-এ, তাকে তথ্যের অতিরিক্ত পোর্টফোলিও দেওয়া হয়েছিল।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
অস্ট্রো কনট্রোল (জার্মান : Österreichische Gesellschaft for Zivilluftfahrt) হল এয়ার নেভিগেশন পরিষেবা প্রদানকারী যা অস্ট্রিয় আকাশসীমা নিয়ন্ত্রণ করে। এর অবস্থান এবং অধিক্ষেত্র ভিয়েনায়, এর ভৌত অফিসও ভিয়েনায় অবস্থিত। "Impressum." Austro Control. Retrieved on 29 September 2009. অস্ট্রো কনট্রোল সিভিল এয়ার নেভিগেশন সার্ভিসেস অর্গানাইজেশন (সিএনএসও) এর সদস্য।   তথ্যসূত্র       বহিঃসংযোগ    অস্ট্রো কনট্রোল (ইংরেজি)  অস্ট্রো কনট্রোল (জার্মান)  বিষয়শ্রেণী:ভিয়েনা ভিত্তিক সংগঠন বিষয়শ্রেণী:অস্ট্রিয়ায় বিমানচালনা
এস এম আতাউল হক দোলন (জন্ম: ২৭ জুন ১৯৭৪) একজন বাংলাদেশী রাজনীতিবিদ ও সাতক্ষীরা-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন  ১৯৭৪ সালে ২৭ জুন এস এম আতাউল হক দোলন সাতক্ষীরা জেলার শ্যামনগর উপজেলায় জন্মগ্রহণ করেন। তার পিতা তৎকালীন সাতক্ষীরা-৫ আসনের সাবেক সংসদ সদস্য ও জেলা আওয়ামী লীগের সভাপতি এ কে ফজলুল হক।   রাজনৈতিক জীবন  এস এম আতাউল হক দোলন সাতক্ষীরা জেলার শ্যামনগর উপজেলা পরিষদের সাবেক চেয়ারম্যান। তিনি শ্যামনগর উপজেলা আওয়ামী লীগের সাধারণ সম্পাদক ও জেলা আওয়ামী লীগের সদস্য।  ২০২৪ সালের দ্বাদশ জাতীয় সংসদ নির্বাচনে তিনি সাতক্ষীরা-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:উপজেলা পরিষদের চেয়ারম্যান
অরূপ কুমার খাঁ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে ২০২১ পর্যন্ত ওন্দা বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011List of Winners in West Bengal 2016   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:বাঁকুড়া জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৯:৪৭, ৫ সেপ্টেম্বর ২০২৩ (ইউটিসি) পাগলার হাট দাখিল মাদ্রাসা   – (অপসারণের প্রস্তাবনা দেখুনলগ দেখুন) () হাইস্কুল সমমান শিক্ষা প্রতিষ্ঠান। বহু পুরাতন কোন শিক্ষা প্রতিষ্ঠানও নয়। উল্লেখযোগ্যতার অভাব। 𝓑𝓐𝓓𝓗𝓞𝓝 (আলাপ) ১১:১৪, ৩০ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
প্রণয় কুমার ভার্মা (ইং: Pranay Verma) একজন ভারতীয় কূটনীতিবিদ। ২০২২ সালের ২১ সেপ্টেম্বর থেকে বিক্রম দোরাইস্বামীর স্থলাভিষিক্ত করে বাংলাদেশে ভারতীয় হাই কমিশনারের দায়িত্ব গ্রহণ করেন।   কর্মজীবন  ১৯৯৪ সালে ইন্ডিয়ান ফরেন সার্ভিসে যোগ দেন। তিনি হংকং, সানফ্রানসিসকো, বেইজিং, কাঠমান্ডু ও ওয়াশিংটনে দায়িত্ব পালন করেছেন। বাংলাদেশের আগে তিনি ভিয়েতনামে রাষ্ট্রদূতের দায়িত্ব পালন করেছেন। বর্তমানে ঢাকায় নিযুক্ত ভারতের হাইকমিশনার বিক্রম দোরাইস্বামীর স্থলাভিষিক্ত করে দায়ত্ব। পালন করছেন।  ঢাকায় আসার আগে হাই কমিশনার ভার্মা ২০১৯ সালের জুলাই থেকে ভিয়েতনামে ভারতের রাষ্ট্রদূত হিসেবে দায়িত্ব পালন করেন। এর আগে, তিনি জুন ২০১৭ থেকে জুলাই ২০১৯ পর্যন্ত নয়া দিল্লিতে পররাষ্ট্র মন্ত্রণালয়ের পূর্ব এশিয়া বিভাগের যুগ্ম সচিবের পদে অধিষ্ঠিত ছিলেন; এবং অক্টোবর ২০১৪ থেকে জুন ২০১৭ পর্যন্ত মুম্বাইতে পরমাণু শক্তি বিভাগে পররাষ্ট্র সম্পর্ক-বিষয়ক যুগ্ম সচিব হিসেবে দায়িত্ব পালন করেন। তিনি ২০০৯-২০১০ সময়কালে পররাষ্ট্র সচিবের স্টাফ অফিসার ও জলবায়ু পরিবর্তন-বিষয়ক আলোচনার পরিচালকের দায়িত্বে ছিলেন।  ভারতীয় ফরেন সার্ভিসে যোগদানের আগে, তিনি ভারতের ইস্পাত উত্পাদনকারী প্রতিষ্ঠান টাটা স্টিলের একজন স্নাতক প্রশিক্ষণার্থী হিসাবে তার পেশাদার কর্মজীবন শুরু করেছিলেন।   শিক্ষা  মেকানিক্যাল ইঞ্জিনিয়ারিংয়ে স্নাতক, মিডলবারি ইনস্টিটিউট অব ইন্টারন্যাশনাল স্টাডিজ, মার্কিন যুক্তরাষ্ট্র থেকে স্নাতকোত্তর ডিগ্রি অর্জন করেছেন।   ব্যক্তিগত জীবন  তাঁর ও তাঁর স্ত্রী মনুর এক ছেলে ও এক মেয়ে রয়েছে।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:ভারতীয় কূটনীতিবিদ বিষয়শ্রেণী:বাংলাদেশে ভারতের হাই কমিশনার বিষয়শ্রেণী:ভারতীয় হিন্দু বিষয়শ্রেণী:ভিয়েতনামে ভারতের রাষ্ট্রদূত
দ্য হেলসওয়েন নিউজ একটি স্থানীয় মুক্ত পত্রিকা যা ইংল্যান্ডের ওয়েস্ট মিডল্যান্ডসের হেলসওয়েন অঞ্চলে পরিষেবা দেয়।    এটি ১৯৮৫ সালের ফেব্রুয়ারি থেকে প্রচলিত ছিল এবং হেলসওয়েনের বাসিন্দাদের পাশাপাশি এটি ক্র্যাডলি, ক্র্যাডলি হিথ, ব্ল্যাকহিথ, ওল্ডবারি, ওল্ড হিল, কুইন্টন এবং রাউলি রেজিস সহ আশেপাশের সম্প্রদায়ের পাঠকদের বাড়ি বাড়ি পৌঁছে যায়।    তথ্যসূত্র    বহিঃসংযোগ     বিষয়শ্রেণী:ওয়েস্ট মিডল্যান্ডস কাউন্টির সংবাদপত্র বিষয়শ্রেণী:নিউজকোয়েস্ট কর্তৃক প্রকাশিত সংবাদপত্র
চাকুয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।   অবস্থান ও সীমানা    প্রশাসনিক এলাকা    এর আয়তন ১৮৯৮৭.৯৯ হেক্টর বা ≈ ১৮৯.৮৮ বর্গকিলোমিটার। গ্রাম ১৪টি, ওয়ার্ড ৯টি ।    গ্রাম সমুহ  বল্লী লেপসিয়া শালদীঘা ফতুয়া চাকুয়া ফরিদপুর হারারকান্দি রানিচাপুর ছমিরপুর দাউদপুর মুকিমপুর পাতরা হাতিলা নুরালীপুর  জনসংখ্যা ও আয়তনে উভয় দিক থেকে সবচেয়ে বড় গ্রাম বল্লী। আবার জনসংখ্যায় সবচেয়ে ছোট গ্রাম ছমিরপুর এবং আয়তনে সবচেয়ে ছোট গ্রাম হাতিলা।শান্তিপূর্ণ গ্রাম হচ্ছে চাকুয়া।   শিক্ষা  শিক্ষার হার :  শিক্ষা প্রতিষ্ঠান   শালদীঘা গোপাল গোপীনাথ সরকারী উচ্চ বিদ্যালয়,শালদীঘা  খন্দকার  আলকাছ উদ্দিন উচ্চ বিদ্যালয়,বল্লী   লেপসিয়া সরকারি প্রাথমিক বিদ্যালয়,লেপসিয়া   হলি চাইল্ড কিন্ডারগার্টেন,লেপসিয়া  নতুন কুঁড়ি একাডেমি,বল্লী  হাজী ওয়াসিম উদ্দিন চাইল্ড কিন্ডার গার্টেন,বল্লী  বল্লী সরকারি প্রাথমিক বিদ্যালয়,বল্লী    দি আইডিয়াল প্রি ক্যাডেট স্কুল,শালদীঘা    শালদীঘা পাষানময়ী সরকারী প্রাথমিক বিদ্যালয়  রেবেকা মমিন বালিকা উচ্চ বিদ্যালয়,শালদীঘা  হাজী আব্দুল মালেক এবং আয়মন্নেসা উচ্চ বিদ্যালয়,লেপসিয়া  মাদ্রাসা  বল্লী হাফিজিয়া মাদ্রাসা,বল্লী  বল্লী ইবতেদায়ী মাদ্রাসা,বল্লী  বল্লী মহিলা মাদ্রাসা,বল্লী  ফতুয়া মহিলা মাদ্রাসা,ফতুয়া  লেপসিয়া হাফিজিয়া মাদ্রাসা,লেপসিয়া   দর্শনীয় স্থান   লেপসিয়া বাজার  শালদীঘা সরকারি গোপাল গোপীনাথ উচ্চ বিদ্যালয়।  পিয়াইন নদী, লেপসিয়া  লেপসিয়া পশ্চিম শিবির  চৌতারার হাওর, বল্লী  মর্ধাপুর বন, বল্লী  বল্লী ফুটবল ও ক্রিকেট গ্রাউন্ড, বল্লী   নদ-নদী   ধনু নদী  পিয়াই নদী   খেলাধুলা   হাওর এলাকা হয় এখানে প্রায় সব ধরনের খেলাধুলাই হয়। ক্রিকেট এবং ফুটবল এখানে খুবই জনপ্রিয়। ফুটবল একটি সহজ খেলা হওয়ায় এটি সবচেয়ে বেশি খেলা হয়ে থাকে। এছাড়াও বেডমিন্টন, হা-ডু-ডু ও স্থানীয় খেলাধুলা অনেক জনপ্রিয়।   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:খালিয়াজুড়ি উপজেলার ইউনিয়ন
৪১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০১৮ সালের ৪ এপ্রিল 'জাতীয় চলচ্চিত্র পুরস্কার ২০১৬' ঘোষণা করা হয়। এই বছর ২৬টি বিভাগে জাতীয় চলচ্চিত্র পুরস্কার প্রদান করা হয়। এই বছর সর্বোচ্চ ৭টি পুরস্কার পায় অমিতাভ রেজা চৌধুরী পরিচালিত ‘আয়নাবাজি’। আজীবন সম্মাননা গ্রহণ করেন অভিনেতা ফারুক এবং অভিনেত্রী ববিতা।  ৮ জুলাই বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা প্রধান অতিথি হিসেবে উপস্থিত থেকে বিজয়ীদের হাতে পুরস্কার তুলে দেন। অনুষ্ঠানে উপস্থাপনা করেন অভিনেত্রী পূর্ণিমা ও অভিনেতা ফেরদৌস।  বিজয়ীদের তালিকা  মেধা পুরস্কার  পুরস্কারের নামবিজয়ীচলচ্চিত্র শ্রেষ্ঠ চলচ্চিত্র ফরিদুর রেজা সাগর  অজ্ঞাতনামা শ্রেষ্ঠ স্বল্পদৈর্ঘ্য চলচ্চিত্র এস এম কামরুল আহসান ঘ্রাণ শ্রেষ্ঠ পরিচালক অমিতাভ রেজা চৌধুরী  আয়নাবাজি শ্রেষ্ঠ অভিনেতা চঞ্চল চৌধুরী আয়নাবাজি শ্রেষ্ঠ অভিনেত্রী নুসরাত ইমরোজ তিশা  কুসুম শিকদার অস্তিত্ব  শঙ্খচিল শ্রেষ্ঠ পার্শ্বচরিত্রে অভিনেতা আলীরাজ  ফজলুর রহমান বাবু পুড়ে যায় মন  মেয়েটি এখন কোথায় যাবে শ্রেষ্ঠ পার্শ্বচরিত্রে অভিনেত্রী তানিয়া আহমেদ কৃষ্ণপক্ষ শ্রেষ্ঠ খলচরিত্রে অভিনেতা শহীদুজ্জামান সেলিম অজ্ঞাতনামা শ্রেষ্ঠ শিশু শিল্পী আনুম রহমান খান (সাঁজবাতি) শঙ্খচিল শ্রেষ্ঠ সঙ্গীত পরিচালক ইমন সাহা মেয়েটি এখন কোথায় যাবে শ্রেষ্ঠ সুরকার ইমন সাহা মেয়েটি এখন কোথায় যাবে (গানঃ "বিধিরে ও বিধি বিধি") শ্রেষ্ঠ গীতিকার গাজী মাজহারুল আনোয়ার মেয়েটি এখন কোথায় যাবে (গানঃ "বিধিরে ও বিধি বিধি") শ্রেষ্ঠ নৃত্য পরিচালক মোহাম্মদ হাবিব নিয়তি শ্রেষ্ঠ পুরুষ কণ্ঠশিল্পী ওয়াকিল আহাদ দর্পণ বিসর্জন (গানঃ "অমৃত মেঘের বারি") শ্রেষ্ঠ নারী কণ্ঠশিল্পী মেহের আফরোজ শাওন ''কৃষ্ণপক্ষ (গানঃ "যদি মন কাঁদে তুমি চলে এসো")   কারিগরী পুরস্কার  পুরস্কারের নামবিজয়ীচলচ্চিত্র শ্রেষ্ঠ কাহিনীকার তৌকির আহমেদ অজ্ঞাতনামা শ্রেষ্ঠ চিত্রনাট্যকার অনম বিশ্বাস ও গাউসুল আলম শাওন আয়নাবাজি শ্রেষ্ঠ সংলাপ রচয়িতা সৈয়দা রুবাইয়াত হোসেন আন্ডার কনস্ট্রাকশন শ্রেষ্ঠ চিত্রগ্রাহক রাশেদ জামান আয়নাবাজি শ্রেষ্ঠ চিত্রসম্পাদক ইকবাল আহসানুল কবির আয়নাবাজি শ্রেষ্ঠ শিল্প নির্দেশক উত্তম গুহ শঙ্খচিল শ্রেষ্ঠ শব্দগ্রাহক রিপন নাথ আয়নাবাজি শ্রেষ্ঠ পোশাক ও সাজসজ্জা সাত্তার ও ফারজানা সান নিয়তি  আয়নাবাজি শ্রেষ্ঠ রূপসজ্জা মানিক আন্ডার কনস্ট্রাকশন   বিশেষ পুরস্কার   আজীবন সন্মাননা - ববিতা ও ফারুক  তথ্যসূত্র   বহিঃসংযোগ   বিষয়শ্রেণী:২০১৬-এর চলচ্চিত্র পুরস্কার বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:বাংলাদেশে ২০১৮-এর পুরস্কার